Michael Caine

**Michael Caine** (født **Maurice Joseph Micklewhite jr.**; 1933) er en britisk skuespiller. Han har vunnet to Oscar-priser for beste mannlige birolle, og blitt nominert ytterligere fire ganger for beste mannlige hovedrolle. Han ble utnevnt til kommandør av Order of the British Empire i 1993 og til Knight Bachelor i 2000. Han fikk en stjerne i Hollywood Walk of Fame ved en seremoni i juli 2008.

## Liv og virke
### Bakgrunn
Caine ble født på St Olave's Hospital på sørsiden av Themsen i London. Hans far arbeidet som bærer ved områdets fiskemarked og hans mor var rengjører. Han sluttet skolen da han var 15 år gammel og hadde en rekke forskjellige jobber.

Han ble interessert i teater da han var servitør ved et teater i London, og begynte å opptre på amatørteater.

### Karriere
Etter å ha ha tjenestegjort i den britiske armé i Koreakrigen og i Vest-Tyskland fikk han småroller på mindre scener i provinsen. Fra midten av 1950-årene fikk han mindre filmroller.

Caine slo igjennom på 1960-tallet i filmer som *[[The Ipcress File]]* og *[[Funeral in Berlin]]* i rollen som *Harry Palmer*, baserte på Len Deightons bøker og i *[[Alfie]]*. Han deltok senere i en rekke kjente filmer og ble en av Storbritannias mest populære skuespillere. Han har hatt flere kritikerroste roller, men også medvirket i kommersielle filmer, som i *[[Haisommer – hevnen]]*.

Caine har vunnet to Oscar-priser. Den ene var i 1987 for sin rolle i *[[Hannah og hennes søstre]],* den andre i 2000 for *[[Siderhusreglene]]*. Caine ble også kjent som *Ebenezer Scrooge* i The Muppet Shows versjon av Charles Dickens klassiske fortelling *[[En julefortelling]]*.  Han spilte den lojale betjenten *Alfred Pennyworth* i de tre *[[Batman]]*-filmene som Christopher Nolan regisserte. Han medvirket også i Nolans senere science-fiction-film, *[[Inception]]*.

Caine ble i 2000 slått til ridder for sine prestasjoner som skuespiller.

## Filmografi (utvalg)
* 1956 – *[[Dødspatruljen]]*
* 1958 – *[[Nøkkelen (film)|Nøkkelen]]*
* 1958 – *[[Mesterspionen]]*
* 1959 – *[[Flukten fra leir 127]]*
* 1963 – *[[Lovens gale arm]]*
* 1964 – *[[Zulu (film)|Zulu]]*
* 1965 – *[[Aksjon Ipcress]]*
* 1966 – *[[Alfie]]*
* 1966 – *[[Den som lever sist, lever best]]*
* 1966 – *[[Spillet veltes]]*
* 1966 – *[[Gravferd i Berlin]]*
* 1967 – *[[Etter natt kommer dag]]*
* 1967 – *[[Elsker, elsker ikke]]*
* 1967 – *[[Mesterhjernen]]*
* 1969 – *[[Skittens spill]]*
* 1969 – *[[Den ville biljakten]]*
* 1969 – *[[Slaget om Storbritannia (film)|Slaget om Storbritannia]]*
* 1970 – *[[Jungelcommandos]]*
* 1971 – *[[Den glemte dalen]]*
* 1971 – *[[Skyt Carter]]*
* 1972 – *[[Skyt ikke på skribenten]]*
* 1972 – *[[Spillet er slutt]]*
* 1974 – *[[For en neve diamanter]]*
* 1974 – *[[Marseille-Kontrakten]]*
* 1975 – *[[Mannen som ville bli konge]]*
* 1976 – *[[Ørnen har landet]]*
* 1977 – *[[Kampene ved Arnheim]]*
* 1978 – *[[Svermen]]*
* 1979 – *[[Poseidons hemmelighet]]*
* 1980 – *[[Kledd for mord]]*
* 1980 – *[[Dødens farvann]]*
* 1981 – *[[The Hand]]*
* 1982 – *[[Dødsfellen]]*
* 1985 – *[[Farlige penger]]*
* 1986 – *[[Mona Lisa (film)|Mona Lisa]]*
* 1986 – *[[Hannah og hennes søstre]]*
* 1987 – *[[Haisommer – hevnen]]*
* 1988 – *[[Svindlere med stil (film)|Svindlere med stil]]*
* 1990 – *[[Midt i blinken (1990)|Midt i blinken]]*
* 1994 – *[[På farlig grunn]]*
* 1999 – *[[Siderhusreglene (film)|Siderhusreglene]]*
* 2003 – *[[The Actors]]*
* 2005 – *[[Batman Begins]]*
* 2005 – *[[Forhekset (film)|Forhekset]]*
* 2006 – *[[The Prestige (film)|The Prestige]]*
* 2006 – *[[Menneskenes barn]]*
* 2008 – *[[The Dark Knight]]*
* 2010 – *[[Inception]]*
* 2014 – *[[Interstellar]]*
* 2017 – *[[Dunkirk (film)|Dunkirk]]*
* 2020 – *[[Tenet]]*

## Oscar-priser og nominasjoner
* 1966 – Nominert i klassen beste mannlige hovedrolle – for sin rolle som «Alfie Elkins» i filmen *[[Alfie]], (Alfie)*
* 1972 – Nominert i klassen beste mannlige hovedrolle for sin rolle som «Milo Tindle» i filmen *[[Spillet er slutt]], (Sleuth)*
* 1983 – Nominert i klassen beste mannlige hovedrolle for sin rolle som «Dr. Frank Bryant» i filmen *[[Rita (film)|Rita]], (Educating Rita)*
* 1986 – Vunnet i klassen beste mannlige birolle – for sin rolle som «Elliot» i filmen *[[Hannah og hennes søstre]], (Hannah and Her Sisters)*
* 1999 – Vunnet i klassen beste mannlige birolle – for sin rolle som «Dr. Wilbur Larch» i filmen *[[Siderhusreglene]], (The Cider House Rules)*
* 2002 – Nominert i klassen beste mannlige hovedrolle – for sin rolle som «Thomas Fowler» i filmen *[[The Quiet American]], (The Quiet American)*

## Referanser


## Eksterne lenker
* 
* 
* The Many Faces of..., Series 1, Michael Caine (BBC Two) bbc.co.uk